Nariadenie Komisie (ES) č. 1436/98
z 3. júla 1998
o povolení určitých doplnkových látok v krmivách
(Text s platnosťou pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 93/113/EHS z 14. decembra 1970 o používaní a obchodovaní s enzýmami, mikroorganizmami a ich prípravkami vo výžive zvierat [1] naposledy zmenenú a doplnenú smernicou Rady 97/40/ES [2], najmä na jej článok 5,
keďže smernica Rady 70/524/EHS z 23. novembra 1970 o doplnkových látkach v krmivách [3] naposledy zmenená a doplnená smernicou Komisie 98/19/ES [4] ustanovuje, že nové doplnkové látky alebo nové používanie doplnkových látok možno povoliť v zhode s vedeckými a technologickými poznatkami;
keďže smernica 93/113/ES, odchýlkou od smernice 70/524/EHS, zmocňuje členské štáty dočasne povoliť používanie a obchodovanie s enzýmami, mikroorganizmami a ich prípravkami vo výžive zvierat;
keďže z preskúmania dokumentácií predložených členskými štátmi v súlade s článkom 3 smernice 93/113/ES vyplýva, že určitý počet látok v skupinách enzýmov a mikroorganizmov možno dočasne povoliť;
keďže Vedecký výbor pre výživu zvierat doručil priaznivé stanovisko vzhľadom na neškodnosť týchto látok;
keďže opatrenia uvedené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE
Článok 1
Látky patriace do skupiny enzýmov a uvedené v prílohe I tohto nariadenia možno povoliť ako doplnkové látky vo výžive zvierat za podmienok stanovených v tejto prílohe.
Článok 2
Látky patriace do skupiny mikroorganizmov a uvedené v prílohe II tohto nariadenia možno povoliť ako doplnkové látky vo výžive zvierat za podmienok stanovených v tejto prílohe.
Článok 3
Toto nariadenie nadobúda účinnosť 1. júla 1999.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 3. júla 1998